Projekts

LATVIJAS REPUBLIKAS MINISTRU KABINETS

2020. gada \_\_. \_\_\_\_\_\_\_ Noteikumi Nr. \_\_

Rīgā (prot. Nr. .\_\_ \_\_ .§)

**Grozījumi Ministru kabineta 2016. gada 3. maija noteikumos Nr. 281 "Darbības programmas "Izaugsme un nodarbinātība" 4.5.1. specifiskā atbalsta mērķa "Attīstīt videi draudzīgu sabiedriskā transporta infrastruktūru" 4.5.1.1. pasākuma "Attīstīt videi draudzīgu sabiedriskā transporta infrastruktūru (sliežu transporta)" īstenošanas noteikumi"**

*Izdoti saskaņā ar Eiropas Savienības struktūrfondu*

*un Kohēzijas fonda 2014.–2020. gada plānošanas perioda*

*vadības likuma 20. panta 6. un 13. punktu*

Izdarīt Ministru kabineta 2016. gada 3. maija noteikumos Nr. 281 "Darbības programmas "Izaugsme un nodarbinātība" 4.5.1. specifiskā atbalsta mērķa "Attīstīt videi draudzīgu sabiedriskā transporta infrastruktūru" 4.5.1.1. pasākuma "Attīstīt videi draudzīgu sabiedriskā transporta infrastruktūru (sliežu transporta)" īstenošanas noteikumi" (Latvijas Vēstnesis, 2016, 89.nr.) šādus grozījumus:

1. Papildināt 4. punktu aiz vārda “Rīga” ar vārdiem “Pierīga, Rīgas aglomerācija”.
2. Aizstāt 5.1.apakšpunktā skaitli “88,42” ar skaitli “89,92”.
3. Papildināt 5.1.apakšpunktu aiz vārda “Rīgā” ar vārdiem “Pierīgā, Rīgas aglomerācijā”.
4. Izteikt 6. punktu šādā redakcijā:

“6. Pasākumu īsteno ierobežotas projektu iesniegumu atlases veidā šādu projektu iesniegumu atlases kārtu ietvaros:

6.1. pirmā projektu iesniegumu atlases kārta “Attīstīt videi draudzīgu sabiedriskā transporta infrastruktūru (tramvaji)” (turpmāk – pirmā atlases kārta);

6.2. otrā projektu iesniegumu atlases kārta “Attīstīt videi draudzīgu sabiedriskā transporta infrastruktūru (tramvaji) – papildu darbības” (turpmāk – otrā atlases kārta);

6.3. trešā projektu iesniegumu atlases kārta “Attīstīt videi draudzīgu sabiedriskā transporta infrastruktūru (elektrovilcieni)” (turpmāk – trešā atlases kārta).”

1. Izteikt 8. punktu šādā redakcijā:

“8. Pasākumam plānotais kopējais attiecināmais finansējums nav mazāks kā 215 418 047 *euro*, tai skaitā Kohēzijas fonda finansējums nepārsniedz 146 988 842 *euro*, Eiropas Reģionālās attīstības fonda finansējums nepārsniedz 13 217 837 *euro* un nacionālais finansējums (valsts budžeta finansējums, valsts budžeta dotācija pašvaldībām, pašvaldību un privātais finansējums) – nav mazāks kā 55 211 368 *euro*:

8.1. pirmajā atlases kārtā pieejamais kopējais attiecināmais finansējums nav mazāks kā 30 583 066 *euro*, tai skaitā Kohēzijas fonda finansējums nepārsniedz 25 995 606 *euro* un nacionālais finansējums (valsts budžeta dotācija pašvaldībām, pašvaldību un privātais finansējums) nav mazāks kā 4 587 460 *euro*;

8.2. otrajā atlases kārtā pieejamais kopējais attiecināmais finansējums nav mazāks kā 23 529 412 *euro*, tai skaitā Kohēzijas fonda finansējums nepārsniedz 20 000 000 *euro* un privātais finansējums nav mazāks kā 3 529 412 *euro*;

8.3. trešajā atlases kārtā pieejamais kopējais attiecināmais finansējums nav mazāks kā 161 209 300 *euro*, tai skaitā Eiropas Reģionālās attīstības fonda finansējums nepārsniedz 13 217 837 *euro*, Kohēzijas fonda finansējums nepārsniedz 100 993 236 *euro* un valsts budžeta finansējums nav mazāks kā 46 998 227 *euro*.”

1. Izteikt 9. punktu šādā redakcijā:

“9. Maksimālais plānotais Kohēzijas fonda finansējums:

9.1. pirmajā atlases kārtā projekta īstenošanai Daugavpilī – 13 000 000 *euro*, bet Liepājā – 12 995 606 *euro*;

9.2. otrajā atlases kārtā projektu īstenošanai Daugavpilī un Liepājā maksimālais pieejamais Kohēzijas fonda finansējums vienam projektam ir 10 000 000 *euro*;

9.3. trešajā atlases kārtā lielā projekta īstenošanai Rīgā ir 100 993 236 *euro*.”

1. Papildināt noteikumus ar 9.1 punktu šādā redakcijā:

“9.1 Maksimālais plānotais Eiropas Reģionālās attīstības fonda finansējums trešajā atlases kārtā – 13 217 837 *euro.*”

1. Papildināt 10. punktu aiz vārda “fonda” ar vārdiem “un Eiropas Reģionālās attīstības fonda”.
2. Izteikt 11. punktu šādā redakcijā:

“11. Pieejamais kopējais attiecināmais finansējums, lai slēgtu civiltiesiskos līgumus par projekta īstenošanu, līdz 2018. gada 31. decembrim ir 105 953 879 *euro*, tai skaitā Kohēzijas fonda finansējums – 90 060 797 *euro* un nacionālais finansējums (valsts budžeta dotācija pašvaldībām, pašvaldību un privātais finansējums) – ne mazāk kā 15 893 082 *euro*. Līdz 2018. gada 31. decembrim projektu īstenošanai Daugavpilī un Liepājā pieejamais Kohēzijas fonda finansējums – katram projektam 12 195 733 *euro* apmērā, vienlaikus paredzot, ka šo noteikumu 5.2.1. apakšpunktā minētais iznākuma rādītājs sasniegs 4,61 km. No 2019. gada 1. janvāra atbildīgā iestāde pēc Eiropas Komisijas lēmuma par snieguma ietvara izpildi var ierosināt palielināt pieejamo attiecināmo finansējumu līdz šo noteikumu 8. un 9. punktā minētajam apmēram.”

1. Izteikt 13. punktu šādā redakcijā:

“13. Projekta iesniedzējs:

13.1. pirmās atlases kārtas un otrās atlases kārtu ietvaros – Daugavpils un Liepājas pilsētu pašvaldību kapitālsabiedrības, kuras sniedz sabiedriskā transporta pakalpojumus, izmantojot sliežu sabiedrisko transportu, un ar kurām ir noslēgti sabiedriskā transporta pakalpojumu sniegšanas līgumi, kas atbilst Eiropas Parlamenta un Padomes 2007. gada 23. oktobra Regulas Nr. 1370/2007 par sabiedriskā pasažieru transporta pakalpojumiem, izmantojot dzelzceļu un autoceļus, un ar ko atceļ Padomes Regulu (EEK) Nr. 1191/69 un Padomes Regulu (EEK) Nr. 1107/70 (turpmāk – Regula Nr. 1370/2007), nosacījumiem;

13.2. trešās atlases kārtas ietvaros – akciju sabiedrība “Pasažieru vilciens”, kura sniedz sabiedriskā transporta pakalpojumus reģionālās nozīmes maršrutos pa dzelzceļu, un ar kuru, atbilstoši Regulas Nr. 1370/2007 5.panta 2.punktā minētajiem nosacījumiem, ir noslēgts sabiedriskā transporta pakalpojumu pasūtījuma līgums par sabiedriskā transporta pakalpojumu sniegšanu reģionālās nozīmes maršrutos pa dzelzceļu.”

1. Izteikt 15. punktu šādā redakcijā:

“15. Projekta iesniedzējs var piesaistīt sadarbības partneri:

15.1. pirmās atlases kārtas un otrās atlases kārtu ietvaros sadarbības partneris var būt tikai tā pašvaldība, kas ir projekta iesniedzēja kapitāldaļu turētāja;

15.2. trešās atlases kārtas ietvaros sadarbības partneris ir valsts sabiedrība ar ierobežotu atbildību “Autotransporta direkcija”.”

1. Izteikt 16. punktu šādā redakcijā:

“16. Sadarbības partneris iesaistās projekta īstenošanā:

16.1. pirmās atlases kārtas ietvaros ar tā valdījumā vai īpašumā esošu nekustamo īpašumu, ar projektu saistītas dokumentācijas izstrādi, ar finansējumu vai nodrošina izbūvētās infrastruktūras ekspluatāciju un uzturēšanu pēc projekta īstenošanas;

16.2. otrās atlases kārtas ietvaros ar tā valdījumā vai īpašumā esošu nekustamo īpašumu, ar projektu saistītas dokumentācijas izstrādi vai nodrošina izbūvētās infrastruktūras ekspluatāciju un uzturēšanu pēc projekta īstenošanas;

16.3. trešās atlases kārtas ietvaros atbilstoši sabiedriskā transporta pakalpojumu pasūtījuma līguma par sabiedriskā transporta pakalpojumu sniegšanu reģionālās nozīmes maršrutos pa dzelzceļu nosacījumiem, pārņemot īpašumtiesības uz pamatlīdzekļiem, kas projekta ietvaros iegādāti par publiskajiem līdzekļiem, lai nodrošinātu sabiedriskā transporta pakalpojumus reģionālās nozīmes maršrutos pa dzelzceļu līdzvērtīgā apjomā, ja pēc 2024.gada 31.decembra līgums ar akciju sabiedrību “Pasažieru vilciens” par sabiedriskā transporta pakalpojumu sniegšanu reģionālās nozīmes maršrutos pa dzelzceļu netiks pagarināts atbilstoši Regulas Nr. 1370/2007 4. pantam vai akciju sabiedrībai “Pasažieru vilciens” netiks piešķirtas no jauna tiesības sniegt sabiedriskā transporta pakalpojumus reģionālās nozīmes maršrutos pa dzelzceļu atbilstoši Regulas Nr. 1370/2007 5.pantā minētajiem nosacījumiem.”

1. Izteikt 18. punkta pirmo teikumu šādā redakcijā:

“Šo noteikumu 13.1.apakšpunktā minētais projekta iesniedzējs un 15.1. apakšpunktā minētais sadarbības partneris līdz civiltiesiskā līguma noslēgšanai par projekta īstenošanu iesniedz sadarbības iestādē ar sadarbības partneri noslēgtu sadarbības līgumu atbilstoši normatīvajiem aktiem par kārtību, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020. gada plānošanas periodā.”

1. Papildināt noteikumus ar 18.5. apakšpunktu šādā redakcijā:

“18.5. kārtību, kādā tiek paredzēta projekta ietvaros par publiskajiem līdzekļiem iegādāto pamatlīdzekļu nodošana pašvaldībai turpmākai sabiedriskā transporta pakalpojumu sniegšanai.”

1. Izteikt 20.punktu šādā redakcijā:

“20. Pasākuma atbalstāmās darbības:

20.1. pirmās atlases kārtas un otrās atlases kārtas ietvaros – tramvaju maršrutu tīklu attīstība, tai skaitā esošo līniju pagarināšana, pārbūve, jaunu tramvaju līniju infrastruktūras būvniecība un ritošā sastāva iegāde;

20.2. trešās atlases kārtas ietvaros – dzelzceļa pasažieru apkalpošanai paredzētā elektrovilcienu ritošā sastāva iegāde.”

1. Papildināt 21. punktu aiz vārda “Pasākuma” ar vārdiem “pirmās atlases kārtas un otrās atlases kārtas”.
2. Papildināt noteikumus ar 21.1 punktu šādā redakcijā:

“21.1 Pasākuma trešās atlases kārtas ietvaros plāno pasažieru pārvadājumiem nepieciešamā ritošā sastāva (elektrovilcienu) iegādes izmaksas kā tiešās attiecināmās izmaksas, ja tās ir nepieciešamas projektā noteikto mērķu sasniegšanai.”

1. Papildināt 22. punktu aiz skaitļa “21.” ar vārdu un skaitli “un 21.1”.
2. Papildināt 27. punktu aiz vārda “Pasākuma” ar vārdiem “pirmās atlases kārtas un otrās atlases kārtas”.
3. Papildināt noteikumus ar 27.1 punktu šādā redakcijā:

“27.1 Pasākuma trešās atlases kārtas atbalstāmo darbību ietvaros radušās izmaksas ir attiecināmās izmaksas finansēšanai no Kohēzijas fonda un Eiropas Reģionālās attīstības fonda, ja tās atbilst šo noteikumu 21.1 punktā ietvertajai izmaksu pozīcijai un ir radušās ne agrāk kā 2014. gada 1. janvārī.”

1. Papildināt 28. punktu aiz vārda “Pasākuma” ar vārdiem “pirmās atlases kārtas un otrās atlases kārtas”.
2. Papildināt 29.8. apakšpunktu aiz vārda “fonda” ar vārdiem “un Eiropas Reģionālās attīstības fonda”.
3. Papildināt noteikumus ar 29.1 punktu šādā redakcijā:

“29.1 Ja sabiedriskā transporta pakalpojumu pasūtījuma līguma darbības termiņš neietver šo noteikumu 29.9. apakšpunktā minēto termiņu par sasniegto rezultātu ilgtspēju pēc projekta pabeigšanas, finansējuma saņēmējs nodrošina, ka:

29.1.1 sabiedriskā transporta pakalpojuma sniedzējs, kuram ir līgums ar pašvaldību vai valsts sabiedrību ar ierobežotu atbildību “Autotransporta direkcija”, pagarina līguma darbības termiņu atbilstoši Regulas Nr. 1370/2007 4. panta nosacījumiem (ja attiecināms), vai pašvaldība vai valsts sabiedrība ar ierobežotu atbildību “Autotransporta direkcija” nodrošina sabiedriskā transporta pakalpojumu pieejamību, izmantojot projekta ietvaros iegādātos pamatlīdzekļus;

29.2.1 sabiedriskā transporta pakalpojuma sniedzējs atbilstoši šo noteikumu 16.3. un 18.5. apakšpunktam nodod iegādātos pamatlīdzekļus valsts sabiedrībai ar ierobežotu atbildību “Autotransporta direkcija” vai pašvaldībai.”

1. Aizstāt 32. punktā skaitli un vārdu “1.augustam” ar skaitli un vārdu “31.decembrim”.
2. Papildināt noteikumus ar jaunu nodaļu “V. Noslēguma jautājumi” šādā redakcijā:

“33. Šo noteikumu 17. punktā minētais nosacījums piemērojams pasākuma pirmās atlases kārtas ietvaros.

34. Šo noteikumu 30. punktā minētā sadarbības iestādes rīcība piemērojama pasākuma pirmās atlases kārtas un otrās atlases kārtas ietvaros.”

Ministru prezidents A. K. Kariņš

Satiksmes ministrs T. Linkaits

Iesniedzējs:

Satiksmes ministrs T. Linkaits

Vīza:

Valsts sekretāre I. Stepanova